Womanizer

רקע וכתיבה

בראיון לתחנת רדיו בניו יורק, ספירס דיברה על השיר ואמרה כי: "הוא בעיקרון שיר שאומר, 'אנחנו יודעות מה אתה מתכנן.' זה על בחורים שבוגדים בבחורות... זה המנון לנשים. בגלל זה אני אוהבת את השיר הזה."
השיר קיבל בעיקרו ביקורות חיוביות. אן פאוורס מ"טיימס" תיראה את השיר כ"רטרו-פוּטוּרִיזְם" ש"לוקח אותך בחזרה אל מוזיקת הסְטָקָטוֹ בעזרת ביטים עכשוויים של צוות המפיקים - האוטסידרס". עורכת ה-CosmoGirl, רייצ'ל צ'אנג אמרה כי היא רואה בשיר כלהיט עתידי, וכותבת ש"בריט יודעת מה מעריציה אוהבים, היא אף פעם לא מאכזבת עם היצירה האחרונה שלה - להיט דאנסי שעומד לכבוש את פסגות המצעדים". אתר המוזיקה "Popjustice" כתבו כי: "הסינגל החדש של בריטני, הוא בדיוק מה שכריסטינה מנסה לעשות – ונכשלת – עם הסינגל החדש שלה. השיר חולק הרבה במשותף עם שירה של רייצ'ל סטיבנס, "Some Girls", אך בקריטריונים של בריטני זהו שילוב מבריק בין "Toxic" לבין רגעיו היותר משוגעים של אלבומה האחרון, כמו "Ooh Ooh Baby". שיר זה מציב יסודות חזקים לקאמבק אשר לא בדיוק התחולל בפעם הקודמת, וקשה לא לחשוב על השיר כמתמודד מאוחר לתואר שיר השנה. כמו שאמרנו לפני כן, השיר בהחלט טוב."
ביקורות אחרות טענו כי השיר נשמע כמו "ניסיון לחקות את הסגנון של קייטי פרי ולהתאימו לפופ של בריטני. לאחר כמה השמעות הכול נהיה משעמם". ג'ים פרבר מה"דיילי ניוז" כתב כי "ספירס אומרת את שם השיר לא פחות מתשע פעמים ברצף, בטון כה מעצבן". אחרים תיארו את השיר כ"הפקה עייפה ומילים חלשות".
מבחינת המצעדים, בארצות הברית הסינגל נכנס בשבוע הראשון אל המקום ה-96 הודות להשמעות בתחנות הרדיו השונות. לאחר מכן, השיר שבר שיא וקפץ מהמקום ה-96 אל פסגת מצעד הבילבורד, אל המקום הראשון ושבר את שיאו של זמר הראפ טי.אי. הסינגל מכר כ-286,000 עותקים, מה שנחשב לפתיחה הטובה ביותר על ידי אמנית. בנוסף לכך, זהו הסינגל הראשון שכובש את הפסגה מאז סינגל הבכורה של ספירס, "...Baby One More Time".
בארצות הברית הסינגל מכר כ 3 מיליון עותקים וקיבל שלושה אלבומי פלטינה, זהו הסינגל הכי נמכר של ספירס בארצות הברית.

וידאו קליפ

הקליפ צולם בין ה-24 בספטמבר ל-25 בספטמבר, במועדון ומסעדה בלוס אנג'לס. הוא בוים על ידי ג'וס קהן, שעבד בעבר עם ספירס בקליפים לשירים "Stronger" ו"Toxic". הקליפ עצמו מכיל אלמנטים משני הקליפים, כאשר הפתיחה שלו דומה לפתיחה של "Stronger", ומופיעים אותם גברים אשר הופיעו גם ב"Toxic", באותן התלבושות.
הקליפ שודר בהופעת בכורה בתוכנית 20/20 ברשת ABC. גירסת הבמאי, שהיא הגרסה הלא מצונזרת לקליפ, הופיעה בבלוג באתר MTV מיד אחר כך.
עלילת הקליפ עצמו באה לתאר אדם רודף שמלות ('Womanizer' באנגלית). בתחילת הקליפ ספירס נראית לבושה בחלוק, ומקדמת את פניו של בעלה בארוחת הבוקר. במהלך הקליפ היא מגלמת דמויות שונות בעבודה של הבעל על מנת לבדוק את התגובות שלו לאותן בחורות. בעלה נענה לחיזוריהן, וכשחוזר הביתה, ספירס מענישה אותו על בגידותיו.
3 ימים בלבד מאז שחררו של הווידאו קליפ, הוא זכה להצלחה בבריטניה מאחר שנצפה מעל ל־7 מיליון פעמים, בעודו שובר את השיא אשר הוחזק על הווידאו קליפ של השיר "Bleeding Love" המבוצע על ידי ליאונה לואיס. הווידאו קליפ זכה להצלחה רבה גם בYouTube וזה נצפה למעלה ממיליון פעמים פחות מ-24 שעות לאחר שחרורו. נכון לנובמבר 2017, הקליפ נצפה למעלה מ-185 מיליון צפיות. ב-TRL מקסיקו הווידאו קליפ ביצע כניסה היישר למקום הראשון יום לאחר הפרמיירה של זה – הדבר הפך את בריטני לאמנית השנייה, מיד אחרי אמינם, אשר הצליחה להכניס וידאו קליפ היישר למקום הראשון במצעד. באתר MTV ארצות הברית, הווידאו קליפ הפך לווידאו קליפ מספר 1 ונצפה למעלה מ 2.1 מיליון פעמים, ואף מחזיק ברייטינג של 95%. בשנת 2013 עבר הקליפ את ה-100 מיליון צפיות באתר יוטיוב וזיכה את בריטני בתואר נוסף של vevo certified.
נכון לנובמבר 2017 הווידאו קליפ לשיר עומד על כ-185,000,000 צפיות באתר הvevo הרשמי שלה.